CELEX: E2017P0016
Language: et
Date: 2017-12-21 00:00:00
Title: EFTA järelevalveameti 21. detsembril 2017 Islandi vastu algatatud hagi (Kohtuasi E-16/17)

22.2.2018   
            
            
               ET
            
            
               Euroopa Liidu Teataja
            
            
               C 67/15
            
         EFTA järelevalveameti 21. detsembril 2017 Islandi vastu algatatud hagi
   (Kohtuasi E-16/17)
   (2018/C 67/15)
   EFTA järelevalveamet, Rue Belliard 35, 1040 Brüssel, Belgia, keda esindavad Carsten Zatschler, Catherine Howdle ja Ingibjörg Ólöf Vilhjálmsdóttir, on algatanud 21. detsembril 2017 EFTA kohtus hagi Islandi vastu.
   EFTA järelevalveamet taotleb, et EFTA kohus:
   
               1.
            
            
               tuvastaks, et olles jätnud siseriiklikus õiguskorras rakendamata EMP lepingu IX lisa punktis 31bba viidatud õigusakti (komisjoni 19. detsembri 2012. aasta delegeeritud määrus (EL) nr 231/2013, millega täiendatakse Euroopa Parlamendi ja nõukogu direktiivi 2011/61/EL seoses erandite, üldiste tegutsemistingimuste, depositooriumide, finantsvõimenduse, läbipaistvuse ja järelevalvega), mida on kohandatud EMP lepingu protokolliga nr 1, ei ole Island täitnud EMP lepingu artiklist 7 tulenevaid kohustusi;
            
         
               2.
            
            
               kohustaks Islandit kandma menetluskulud.
            
         Õiguslik ja faktiline taust ning hagi toetuseks esitatud väited
   
               —
            
            
               Hagi käsitleb asjaolu, et Island ei täitnud 12. septembriks 2017 EFTA järelevalveameti 12. juuli 2017. aasta põhjendatud arvamust, mis käsitleb asjaolu, et Island on jätnud oma siseriiklikus õiguskorras rakendamata komisjoni 19. detsembri 2012. aasta delegeeritud määruse (EL) nr 231/2013, millega täiendatakse Euroopa Parlamendi ja nõukogu direktiivi 2011/61/EL seoses erandite, üldiste tegutsemistingimuste, depositooriumide, finantsvõimenduse, läbipaistvuse ja järelevalvega (edaspidi „õigusakt“), millele on viidatud Euroopa Majanduspiirkonna lepingu IX lisa punktis 31bba ja mida on lepinguga kohandatud selle protokolli nr 1 alusel.
            
         
               —
            
            
               EFTA järelevalveamet väidab, et olles jätnud ettenähtud tähtajaks vastu võtmata õigusakti rakendamiseks vajalikud meetmed, ei ole Island täitnud EMP lepingu artiklist 7 tulenevaid kohustusi.